  Туспуктэм :vk.com (Удмуртская федерация рукопашного боя / Николай Касьянов) Майя Бывальцева 16-19 шуркынмонэ Ижкарын киын нюръяськонъя «Кубок Оружейника» огъяросси ӵошатсконъёс (0+) ортчозы. Ужрадэ 30 улосвылъёсысь 500-лэсь трос спортсменъёс пыриськозы. Со сярысь Удмуртиысь тӧролэн но кивалтэтлэн пресс-службазы ивортӥз. 12-17 аресъем пинал нылъёс но пиос но 18-21 аресъем пиос но нылъёс «Арена» спортогъетын нюръяськозы. Ӵошатсконъёсты усьтонэ Россиысь дано констурктор Владимир Ярыгин, Киын нюръяськонъя огъяросси федерацилэн кивалтӥсез Дмитрий Иванов пыриськозы. Ӵошатсконъёслэн радлыксы: 18-тӥ шуркынмонэ 09:00 – нырысь-валысь нюръяськонъёс 12:00 – ӵошатсконъёсты усьтон 12:45 – буйгатӥсь но йылпумъясь нюръяськонъёс 19-тӥ шуркынмонэ 09:00 – нырысь-валысь нюръяськонъёс 12:45 – буйгатӥсь но йылпумъясь нюръяськонъёс Та дыре Удмуртиын 1 сюрс 500-лэсь трос адями киын нюръяськонэн (рукопашный бой) выре. «Кубок Оружейника» огъяросси ӵошатсконъёс та спорт амалэз вӧлмытон, элькунын улӥсьёсты спортэн выронэ кыскон вылысь радъясько но «Демография» йӧскалык ӵектосэн пуктэм ужпумъёслы тупало. Тодэ вайытом, Ижкарын Вачепумит нюръяськон дворец пуктыны кутскизы. Тегъёс: Удмуртия Спорт ӵошатсконъёс Ижкар  